പതിനയ്യായിരം കോടിയുടെ നിക്ഷേപം 79,000 പേര്ക്ക് തൊഴില് 7 പുതിയ മെഡിക്കല് കോളേജുകള് കശ്മീരിന്റെ വികസന ചരിത്രം സ്വര്ണ ലിപികളില് മാറ്റിയെഴുതി മോദി സര്ക്കാര് ഡല്ഹി: കശ്മീരില് വികസനത്തിന്റെ പുതുചരിത്രമെഴുതി കേന്ദ്രത്തിലെ നരേന്ദ്ര മോദി സര്ക്കാര്. കഴിഞ്ഞ രണ്ട് കൊല്ലം കൊണ്ട് സമഗ്രമായ വികസന നേട്ടങ്ങള്ക്കാണ് കശ്മീര് സാക്ഷ്യം വഹിക്കുന്നത്. 5282 കോടി രൂപയുടെ 850 മെഗാവാട്ട് റാറ്റില് ജലവൈദ്യുത പദ്ധതിയുടെ വികസനമാണ് കേന്ദ്ര സര്ക്കാര് പിന്തുണയോടെ കശ്മീര് ഭരണകൂടം നടപ്പിലാക്കിയത്. ലോകത്തിലെ ഏറ്റവും ഉയര്ന്ന റെയില് പാലം കശ്മീരില് യാഥാര്ത്ഥ്യമായി. നിക്ഷേപ സൗഹൃദ സംസ്ഥാനമായി കശ്മീര് മാറി. ഇപ്പോള് സംസ്ഥാനത്ത് പുറം നാട്ടുകാര്ക്ക് 90 വര്ഷത്തേക്ക് ഭൂമി പാട്ടത്തിനെടുത്ത് വ്യവസായ സംരംഭങ്ങള് തുടങ്ങാം. യൂസഫലിയുടേതുള്പ്പെടെ 40 കമ്ബനികള് 15,000 കോടി രൂപയുടെ നിക്ഷേപം ഇറക്കാന് തയ്യാറായിട്ടുണ്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ റിന്യൂവബിള് എനര്ജി , ഹോസ്പ്പിറ്റാലിറ്റി , പ്രതിരോധം , ടൂറിസം, നൈപുണ്യം, വിദ്യാഭ്യാസം , ഐടി , അടിസ്ഥാന സൗകര്യ വികസനം തുടങ്ങിയ വിവിധ മേഖലകളില് 13,600 കോടി രൂപയുടെ 168 ധാരണാപത്രങ്ങളില് ഒപ്പുവെച്ചുകഴിഞ്ഞു. ഇതിനായി 6000 ഏക്കര് ഭൂമി ഏറ്റെടുത്തു. 201920 കാലഘട്ടത്തില് അധ്യാപകര്ക്കായി 27000 പുതിയ തസ്തികകളും 202021ല് 50000 പുതിയ തസ്തികയും 2000 കോടി രൂപയും അനുവദിച്ചു. ഗ്രാമതലത്തില് ശാക്തീകരണ സംവിധാനം ഉറപ്പാക്കുന്നതിന് ഗ്രാമപഞ്ചായത്ത് തലങ്ങളില് 2000 ഉദ്യോഗസ്ഥരെ നിയമിച്ചു. പ്രത്യേക നിയമന സംവിധാനത്തിലൂടെ 10,000 ഒഴിവുകള് നികത്താന് തീരുമാനമായി. 25000 ഒഴിവുകള് കൂടി പിന്നീട് നികത്തും. ജൂനിയര് തസ്തികകളായ ഡോക്ടര്മാര്, മൃഗഡോക്ടര്മാര്, പഞ്ചായത്ത് അക്കൗണ്ട് അസിസ്റ്റന്റുമാര് എന്നിവരുടെ തസ്തികകള് ഇതില് പെടും. ജമ്മു ബൈപാസ്, ജമ്മുഉധംപൂര് റോഡ്, ചനിനി നാശാരി തുരങ്കം, ലഖന്പൂര്ഹിരാനഗര്, ഹിരാനഗര്വിജയ്പൂര് എന്നീ പാതകളുടെ നിര്മ്മാണം പൂര്ത്തിയായി. ഉദംപൂര്റമ്ബാന്, റമ്ബാന്ബനിഹാല്, ബനിഹാല്ശ്രീനഗര്, കാസിഗണ്ട്ബനിഹാല് തുരങ്കപാത പദ്ധതിക്ക് ചുറ്റുമുള്ള റിംഗ് റോഡ് എന്നിവയുടെ നിര്മാണം അതിവേഗത്തിലാണ് പുരോഗമിക്കുന്നത്. പദ്ധതിയുടെ ആകെ ചിലവ് 8000 കോടി രൂപയാണ്. 21,653 കോടി രൂപ മുതല്മുടക്കുള്ള ഉദംപൂര്ശ്രീനഗര്ബാരാമുള്ള റെയില് ലിങ്ക് 2023 ഓടെ പൂര്ത്തീകരിക്കും. ജമ്മുഅഖ്നൂര് റോഡ്, ചേനാനിസുധമഹദേവ് റോഡ് തുടങ്ങിയ പദ്ധതികള് നടപ്പിലാക്കി. ജമ്മു റിംഗ് റോഡിന്റെ 30 ശതമാനവും പൂര്ത്തിയായി. 2022 ഡിസംബറോടെ കശ്മീരിലെ സുപ്രധാന പ്രദേശങ്ങളെ ട്രെയിന് വഴി ബന്ധിപ്പിക്കും. ഉദ്മാപൂര്കത്ര 25 കിലോമീറ്റര്, ബനിഹാല്ക്വാസിഗണ്ട് 18 കിലോമീറ്റര്, ക്വാസിഗണ്ട്ബാരാമുള്ള 118 കിലോമീറ്റര് എന്നീ പാതകള് ഇതിനകം കമ്മീഷന് ചെയ്തു. കൂടാതെ മെട്രോ റെയില് പദ്ധതിയും പരിഗണനയിലുണ്ട്. ലോകത്തിലെ ഏറ്റവും ഉയര്ന്ന റെയില് പാലവും ചേനാബ് നദിയില് ഉടന് പൂര്ത്തിയാകും. എയിംസ് പദ്ധതികള് അതിവേഗം പുരോഗമിക്കുകയാണ്. 2023ഓടെ ജമ്മുവിലും, 2025ഓടെ കശ്മീരിലും ഇവ പൂര്ത്തീകരിക്കും. ആരോഗ്യമേഖലയില് കോര്പ്പറേറ്റുകളായ അപ്പോളോ, മേദാന്ത, ഹിന്ദുജാസ് തുടങ്ങിയവരും നിക്ഷേപം നടത്താന് സന്നദ്ധത പ്രകടിപ്പിച്ചിട്ടുണ്ട്. ആര്ട്ടിക്കിള് 370 റദ്ദാക്കുന്നതിന് മുമ്ബ് ആരോഗ്യമേഖലയില് നീക്കിവച്ചത് 350 കോടി രൂപയായിരുന്നെങ്കില് ഈ വര്ഷം അത് 1268 കോടി രൂപയായി ഉയര്ത്തിയിട്ടുണ്ട്. ജമ്മു, ശ്രീനഗര് എന്നിവിടങ്ങളില് ഡിആര്ഡിഒ വികസിപ്പിച്ച 500 കിടക്കകളുള്ള രണ്ട് കോവിഡ് ആശുപത്രികള് രോഗപ്രതിരോധ രംഗത്ത് സജീവമാണ്. കോവിഡ് 19 മൂന്നാം തരംഗ സാധ്യത മുന്നിര്ത്തി ജമ്മു കശ്മീരിലെ വിദൂര പ്രദേശങ്ങളില് 30 പുതിയ ഓക്സിജന് പ്ലാന്റുകള് സ്ഥാപിച്ചു വരുന്നു. കഴിഞ്ഞ മൂന്ന് വര്ഷത്തിനിടെ ഏഴ് പുതിയ മെഡിക്കല് കോളേജുകള് ആരംഭിച്ചു. അതില് നാലെണ്ണം ഇതിനകം തന്നെ പ്രവര്ത്തനം തുടങ്ങി. മെഡിക്കല് കോളേജുകളില് സീറ്റുകള് 500 ല് നിന്ന് 955 ആയും 50 പുതിയ കോളേജുകളിലെ റെഗുലര് ഡിഗ്രി സീറ്റുകള് 25000 ആയും ഉയര്ത്തി. കൂടാതെ കത്വയിലും ഹന്ദ്വാരയിലും ബയോടെക്നോളജിക്കായി രണ്ട് ഐടി പാര്ക്കുകള് സ്ഥാപിച്ചിട്ടുണ്ട്. ഭീകരവാദ പ്രവര്ത്തനങ്ങളിലുണ്ടായ ഗണ്യമായ കുറവും കശ്മീരി പണ്ഡിറ്റുകളുടെ മടങ്ങി വരവും ഇവര്ക്കായി നടപ്പിലാക്കുന്ന പുനരധിവാസ പദ്ധതികളും മറ്റ് ശ്രദ്ധേയമായ നേട്ടങ്ങളാണ്.